পুলিশ ও এলাকা সূত্রে জানা গেছে, উপজেলার আলীনগর এলাকার চরলক্ষিপুর গ্রামের হরিহর মন্ডলের সঙ্গে তার কলেজ পড়ুয়া ছেলে প্রলাৎ মন্ডলের দীর্ঘদিন ধরে পারিবারিক দ্বন্দ্ব চলে আসছিল। কিন্তু হঠাৎ করে শনিবার দুপুর ২টায় প্রলাৎ এর লাশ বাড়ির পাশে আমগাছের সঙ্গে ঝুলন্ত অবস্থায় দেখতে পান এলাকাবাসী। এমন অবস্থা দেখে তারা কালকিনি থানায় তারা খবর দেন। খবর পেয়ে পুলিশ লাশ উদ্ধার করে মাদারীপুর সদর হাসপাতাল মর্গে পাঠায়।